30 St Mary Axe

30 St Mary Axe er en skyskraper i det sentrale London. Bygningen ligger i the City of London, og har fått navn etter gaten den ligger i. Bygningen har en karakteristisk avlang og avrundet form, og er kjent under kallenavnet The Gherkin («Sylteagurken»). 30 St Mary Axe ble åpnet i 2004 som den første skyskraperen i the City på 25 år, og den ble raskt et ikon og et symbol på London.Modern Britain's instant icon, BBC News Online Magazine

 Forhistorie 
Fredag 10. april 1992 gikk en bombe av like ved Baltic Exchange, nåværende beliggenhet til 30 St Mary Axe. Bomben var plassert av IRA, og påførte bygningen store skader. English Heritage krevde opprinnelig at Baltic Exchange ikke måtte rives, men gjenoppbygges av eieren av stedet. Med denne betingelsen ble eiendommen solgt til Trafalgar House i 1995, siden Baltic Exchange ikke hadde råd til en gjenoppbygging.Baltic backs legal fight over 'gherkin', The Telegraph I 1996 endret English Heritage mening, og tillot bygging av hovedkvarteret til Swiss Re. English Heritage forklarte sitt endrete syn med at Baltic Exchange var for ødelagt til å kunne gjenoppbygges. I september 1996 presenterte Trafalgar House planer om å bygge Millennium Tower (arkitekt var Foster + Partners),Omtale av Millennium Tower på Emporis som med sine 360 meter ville blitt Europas høyeste bygning.1,265-foot Tower Announced For Heart Of London , Chicago Tribune Planene ble skrinlagt, siden bygningen var for høy og ville skille seg for mye ut fra omgivelsene. Tidlig i 1998 solgte Trafalgar House eiendommen til Swiss Re,Omtale av salget på PRWeek og i juli 2000 ga The Corporation of London's Court of Common Council tillatelse til oppføring av det som da ville bli den nest høyeste bygningen i the City (høyest var NatWest Tower, i dag kalt Tower 42). På dette tidspunkt var bygningen kjent som Swiss Re Tower, men også betegnelsen “gherkin” var blitt brukt.Go-ahead given for 600ft City tower, The TelegraphFoster's 'erotic gherkin' takes root, The Guardian Senere samme sommer ga visestatsminister John Prescott grønt lys til planene.Glass gherkin gets the go-ahead, The Telegraph Tillatelsen innebar også riving av den ødelagte Baltic Exchange-bygningen.Prescott says yes to the Gherkin, Mail Online

 Byggeprosessen 
Arbeidet med å rive den ødelagte Baltic Exchange-bygningen startet sent i år 2000. Tidlig i 2001 startet arbeidet med den nye grunnen og støpingen av betongfundamentet som bygningen står på.Pressemelding fra Skanska datert 7. mai 2004 Arbeidet med stålkonstruksjonen startet i oktober 2001.Pressemelding fra Skanska datert 12. oktober 2001Pressemelding fra Foster + Partners datert 12. oktober 2001 Arkitektene samarbeidet med firmaet Arup i utformingen av stålstrukturen, som med sin diagonale form kalles en diagrid.Arups omtale av stålkonstruksjonen  Stålkonstruksjonen sto ferdig i november 2002.Pressemelding fra Skanska datert 28. november 2002Pressemelding fra Foster + Partners datert 29. november 2002 Sommeren 2003 ble det meldt at de ytre arbeidene var ferdige.Skyscrapernews' omtale av saken  30 St Mary Axe ble offisielt åpnet i april 2004. Byggherre var Swiss Re, arkitekter var Foster + Partners, konstruktør var Arup og hovedentreprenør var Skanska.

 Bygningen 
30 St Mary Axe er Londons første miljøvennlige skyskraper. Den aerodynamske formen åpner for maksimalt med dagslys og naturlig ventilasjon for å redusere bygningens energibruk, som er 50 prosent mindre enn i en tradisjonell kontorbygning. Frisk luft fraktes gjennom spiralformete lyssjakter for å gi en naturlig ventilasjon og minimere behovet for kunstig kjøling og oppvarming. Den ytre stålstrukturen er lett og sterk og består av triangelformete rammer. Yttersiden er kledd med  flate, diamantformete glasspaneler på til sammen  kvadratmeter. Det eneste runde glasset er på toppen, og det veier 250 kilo og er 2.4 meter i diameter.Pressemelding fra Foster + Partners datert 27. april 2004Omtale av 30 St Mary Axe på Emporis Det er 24 heiser i bygningen, hvorav 16 er personheiser. To spesielle heiser betjener de øverste etasjene i bygningen. Heisene ble levert av KONE.KONEs omtale av 30 St Mary Axe

 Priser og utmerkelser 
30 St Mary Axe har mottatt flere priser og utmerkelser,Foster + Partners egen liste over prisene inkludert den prestisjetunge RIBA Sterling Prize.

 London Planning Awards, Best Built Project - 5 Years On (2010)Pressemelding fra Foster + Partners datert 31. mars 2010 
 London Architectural Biennale Best Building Award (2006) - i en avstemning valgte innbyggerne i London 30 St Mary Axe til den beste nye bygningen i byen.Pressemelding fra Foster + Partners datert 19. juni 2006
 Civic Trust Award (2006)Pressemelding fra Foster + Partners datert 31. mars 2006
 LDSA Built in Quality Awards – Winner Innovation category
 Wallpaper 2004 Design Awards – Winner Best New View
 DETAIL Special Award for Steel
 RIBA Stirling Prize (2004) - for første gang vant et kontorbygg prisen, og likeledes var det første gang juryen var enstemmig i sin avgjørelse.RIBAs omtale av prisen  Pressemelding fra Foster + Partners datert 18. oktober 2004
 Dutch Steel Award – Category A
 IAS/OAS Awards – Best Central London Development
 RIBA Award (2004)RIBAs kunngjøring av prisvinnere  
 The International Highrise Award (2004) - hederlig omtaleOmtale på prisens hjemmeside 
 Emporis Skyscraper Award (2003)Omtale på Emporis
 ECCS European Steel Design Award
 AR/MIPIM Future Project Prize – ‘Best of Show’ - delt førsteplass (2003)Pressemelding fra Foster + Partners datert 6. mars 2003

Sommeren 2006 ble 30 St Mary Axe inkludert i en frimerkeserie med tema moderne arkitektur.Culture24s omtale av frimerkeneCollectGBstamps omtale av frimerkeneSkyscrapernews' omtale av frimerkene 

 Beliggenhet 
Gaten St Mary Axe ligger mellom Leadenhall Street i sør, Bishopsgate i vest, Camomile Street i nord og Bury Street i øst. I området ligger også Willis-bygningen, Lloyd's, Tower 42, 122 Leadenhall Street (under oppføring), Leadenhall Market og kirken St. Helen’s. Liverpool Street stasjon (jernbane og undergrunnsbane) ligger rett nord for 30 St Mary Axe. Her ligger nærmeste undergrunnsstasjon, i tillegg til Aldgate. Nærmeste Docklands Light Railway-stasjoner er Bank og Tower Gateway.

 Eie- og leieforhold 
I september 2006 kunngjorde Swiss Re at de vurderte å selge 30 St Mary Axe.. BBC omtalte saken samme dag.BBCs omtale av det mulige salget I februar 2007 kunngjorde Swiss Re at 30 St Mary Axe var blitt solgt til IVG Immobilien AG for 600 millioner pund. Det fremgikk samtidig at Swiss Re fortsatt skulle være leietaker i bygget. IVG Immobilien AG kunngjorde samtidig at de hadde kjøpt 30 St Mary Axe for 630 millioner pund, inkludert omkostninger.Pressemelding fra IVG Immobilien AG datert 5. februar 2007 Salget ble omtalt i the Guardian samme dag.The Guardians omtale av salget Senere samme måned bekreftet Swiss Re at salget var gjennomført. De største leietakerne er Swiss Re og Kirkland og Ellis. I de tre øverste etasjene ligger restauranten Searcy’s, med 360 graders utsikt over London. Restauranten er åpen for leietakere og deres gjester.Offisielt nettsted Searcys: The Gherkin I første etasje ligger blant annet lunsjstedet Konditor & Cook og vinbaren Sterling.

 Se også 
 Liste over Londons høyeste byggverk

 Referanser 

 Offisielle nettsteder 
 Leieforhold og andre formelle forhold ved 30 St Mary Axe
 Lokalsamfunnet ved 30 St Mary Axe

 Eksterne lenker 

 Swiss Res hjemmeside
 Foster + Partners side om 30 St Mary Axe
 Arups side om 30 St Mary Axe 
 Skanskas side om 30 St Mary Axe
 Emporis’ side om 30 St Mary Axe
 Structuraes side om 30 St Mary Axe
 Skyscrapers side om 30 St Mary Axe 

Kategori:Byggverk i City of London
Kategori:Skyskrapere i Storbritannia
Kategori:Byggverk fullført i 2004
Kategori:2004 i England